Kjartan Alexander Lunde

Kjartan Alexander Svartsund Lunde (født 12. mai 1987) er en norsk politiker for Venstre. Han kommer fra Stavanger i Rogaland. 

Lunde er tidligere statssekretær i Klima- og miljøverndepartementet og i Nærings- og fiskeridepartementet.

Lunde er førstekandidat for Rogaland Venstre til stortingsvalget 2025. 

 Bakgrunn 
Lunde er oppvokst i Stavanger. Han meldte seg inn i Unge Venstre i 2001. Han var leder i Rogaland Unge Venstre 2006–2010, medlem av Unge Venstres sentralstyre 2009–2010, og direktevalgt til Unge Venstres landsstyre 2010–2011. Lunde var i perioden 2012–2023 leder i Rogaland Venstre.

Lunde har fullført en mastergrad i sivilingeniør i industriell økonomi i 2011 ved Universitetet i Stavanger. Han arbeidet som rådgiver for Rogaland Venstre, og gikk deretter over i en konsulentstilling i Bouvet AS.

I løpet av studietiden ved Universitetet i Stavanger ble Lunde valgt inn i Studentparlamentet i to perioder, 2009–2011. I perioden 2010–2011 var han også landsstyrerepresentant i Norsk Studentorganisasjon. I 2011 var han medlem av fredspriskomiteen til Studentenes fredspris.

I perioden 2015-2023 var Lunde medlem av utvalg for by- og samfunnsutvikling i Stavanger.

Han var i perioden 2012–2015 styremedlem i Dale eiendomsutvikling AS. I mai 2016 ble han styremedlem i Rogaland Teater AS.

Den 26. mars 2021 ble han utnevnt til statssekretær i regjeringen Solberg.

 Folkevalgte verv  
 2023–ddLeder, Utvalg for klima og natur i Stavanger  2023–ddLeder, Klagenemnda i Stavanger 2023–ddMedlem, Administrasjonsutvalget i Rogaland 2023–ddMedlem, Vestlandsrådet 2019–ddMedlem, Fylkesutvalget i Rogaland  2015–ddMedlem, Samferdselsutvalget i Rogaland 2015–ddLeder, Klagenemnda i Rogaland 2015–ddMedlem, Stavanger bystyre 2015–2023Medlem, Utvalg for by- og samfunnsutvikling i Stavanger 2015–2019Medlem, Gatenavnutvalget i Stavanger 2011–2015Nestleder, Kontrollutvalget i Stavanger

 Tillitsverv i partier 
 2012–ddMedlem, Venstres landsstyre 2012–2023Leder, Rogaland Venstre 2006–2011Styremedlem, Rogaland Venstre 2009–2010Sentralstyremedlem, Unge Venstre 2006–2011Landsstyremedlem, Unge Venstre 2006–2011Leder, Rogaland Unge Venstre

 Referanser 

 Eksterne lenker 

  Venstre.no – Biografi

Kategori:Lokalpolitikere i Stavanger
Kategori:Venstre-politikere i Rogaland
Kategori:Tillitsvalgte i Unge Venstre
Kategori:Statssekretærer fra Venstre
Kategori:Statssekretærer i Regjeringen Solberg
Kategori:Personer fra Stavanger kommune
Kategori:Rogaland fylkesting